Drøftelse af administrationsgrundlag for flexboligtilladelser 
Sagsfremstilling 
9.      Drøftelse af administrationsgrundlag for flexboligtilladelser  
                                                                                                                        Åbent 
Sagsnr.: 326-2013-35782       J.nr.: 03.01.04            Boe Mikkelsen.: 326-2014-389649 
  
[adresse] 
Et medlem af Teknik- og Miljøudvalget, Hans Frederiksen, har anmodet om at udvalget på mødet i januar 2015 
drøfter "Notat om flexboligtilladelser og forholdet til boligreguleringsloven" af 21. august 2013.  
  
Om flexboligtilladelser 
En såkaldt flexboligtilladelse har afsæt i boligreguleringsloven og indebærer, at kommunen meddeler samtykke til, at 
en helårsbolig benyttes til fritidsformål og senere kan vende tilbage til helårsbeboelse. En flexboligtilladelse gives til 
og følger boligens ejer. Tilladelsen er gældende fra meddelelsestidspunktet og til det tidspunkt, hvor boligen igen er i 
benyttelse som helårsbolig.  
  
Bestemmelserne i boligreguleringsloven betyder, at kommunen kun kan nægte samtykke, såfremt tilladelsen strider 
mod anden lovgivning eller planer efter planloven. I forhold til planloven betyder det i praksis, at lokalplaner eller 
kommuneplanens rammebestemmelser specifikt skal fastlægge anvendelsen til helårsbeboelse. 
  
Historik 
Maj 2013: Lov om midlertidig regulering af boligforholdene (Boligreguleringsloven) blev ændret pr. 1. maj 2013. 
Formålet med lovændringen var at sikre, at det udtrykkeligt fremgår, at kommunalbestyrelserne kan meddele 
samtykke til, at en helårsbolig benyttes til fritidsformål og senere vender tilbage til helårsbeboelse. Ændringen gav 
således ikke boligejerne nye muligheder.  
  
September 2013: Som opfølgning på lovændringen fremlagde Teknik og Miljø et forslag til et midlertidigt 
administrationsgrundlag, se bilag 1. Til den daværende sagsfremstilling var vedlagt et notat, der redegører for 
flexboligtilladelser og forhold et til boligreguleringsloven (bilag 2). Kommunalbestyrelsen besluttede at sende et 
forslag til kommende administrationsgrundlag i høring hos relevante råd og udvalg, forinden endelig afgørelse. 
  
November 2013: Teknik og Miljø gennemførte en høring om administrationsgrundlaget hos Landdistriktsudvalget, Ø-
Udvalget, Landliggerudvalget, Bygningskultur Kalundborg, DN Kalundborg og lokalråd m.fl. i Kalundborg Kommune 
med høringsfrist den 31. januar 2014. 
  
April 2014: Et flertal i Kommunalbestyrelsen godkendte et administrationsgrundlag for flexboligtilladelser, der 
omfatter (se bilag 3): 
1. at der meddeles samtykke til ”flexboligtilladelser”: 
a. i landzone (uden for rammelagte landsbyer) 
b. i kommuneplanlagte Centerområder (note: indtil punkt 3 er gennemført) 
c. på øerne. 
2. at der ikke meddeles samtykke til ”flexboligtilladelser” i kommuneplanlagte 
a. Boligområder 
b. Områder til blandet bolig og erhverv, herunder rammelagte landsbyer 
c. Helårsboliger i sommerhusområder. 
3. at der udarbejdes et kommuneplantillæg, der præciserer, at Iver Olsen er forbeholdt helårsbeboelse samt 
sikrer, at kystnærhedszone A – bortset fra øerne – friholdes for fritidsboliger. Dette for at friholde hhv. bymidterne og 
den mest sårbare del af kystzonen for fritidsboliger. 
Bemyndigelsen til at administrere Boligreguleringslovens kap. 7 blev overdraget til Teknik- og Helen Sørensen. 
Kommunalbestyrelsen besluttede samtidig, at administrationen skal følge udviklingen og give Teknik- og 
Miljøudvalget en årlig status for udviklingen på området. 
  
Status 
Det kan oplyses, at Teknik og Miljø siden 1. januar 2014 har modtaget 27 ansøgninger/ forespørgsler om 
flexboligtilladelser.  
  
Det skal bemærkes, at ovenfor nævnte punkt 3 om udarbejdelse af kommuneplantillæg endnu ikke er gennemført. 
  
BEHANDLING 
Teknik- og Miljøudvalget. 
  
INDSTILLING 
Teknik- og Udviklingsdirektøren indstiller, at det drøftes, hvorvidt kommunens administrationsgrundlag for 
flexboligtilladelser skal tages op til fornyet drøftelse. 
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 12. januar 2015: 
Udvalget vedtog at fastholde det nuværende administrationsgrundlag. Endvidere fastholdes den tidligere 
beslutning om en gang årligt at få en orientering om status i forhold til ansøgninger på området.    
Bilag 1 - Sagsfremstilling september 2013, midlertidigt 
administrationsgrundlag 
326-2014-396006 
Bilag 2 - Notat om flexboligtilladelser og forholdet til 
boligreguleringsloven, august 2013 
[adresse] 
Bilag 3 - Sagsfremstilling april 2014, administrationsgrundlag 
flexboligtilladelser 
326-2014-396012 
